እ ጎ አ ሐምሌ 11 ቀን 1995 ዓ ም፤ ቦስኒያ ውስጥ ስረብረ ኒትሣ በተሰኘችው ከተማ አቅራቢያ በጥቂት ቀናት ውስጥ 8,500 ያህል ቦስኒያውያን ተገድለው በየቦታው በጅምላ መቀበራቸው ይታወቃል። የብዙዎቹን ሰለባዎች ማንነት ለመለየት አዳጋች ሆኖ መቆየቱ ቢታወቅም፤ ደብዛቸው የጠፋ ሰዎች አፈላላጊው ዓለም አቀፍ ኮሚቴ፤ አዲሱን ሥነ ቴክኒክ በመጠቀም አብነቱን ማግኘች ችሏል። መሣሪያው፤ ከዘር የሚወረሱ ፈሳሽ ኅዋሳትን አጽድቶና መርምሮ ውጤት የሚያሳውቅ ሲሆን፤ ለቦስኒያ በእርዳታ መልክ የቀረበው፤ ጀርመን ውስጥ ዱዑሰልዶርፍ እተሰኘችው ከተማ አቅራቢያ ከሚገኝ አንድ ሥነ ህይወታዊ የሥነ-ቴክኒክ ተቋም ነው። ስለመሣሪያው በትክክል ምንነትና አጠቃቀም Michael Lange የተባሉት የተቋሙ ባልረባ፣ እንዲሁም፤ የሳይንስ ምሁር ማሪዮ ሸረር አስረድተዋል። በቤተ-ሙከራ፣ የሚቀመጥ አንድ 60 ሴንቲሜትር ያህል ርዝመት ያለው ሰማያዊ ንዑስ ሣጥን- መሰል «ኩብ» አለ። ሣጥኑ ከመደበኛ የምግብ ማሞቂያ መሣሪያ ትንሽ ከፍ የሚል ነው። Qiagen የተሰኘው ተቋም ባልደረባ ፣ ሸረር፣ሰማያዊውን ኩብ ሣጥን በመክፈት በፕላስቲክ ሣጥን ያሽጉና በልዩ አቀማመጥ ከሚሠራበት ቋሚ መሣሪያ ይሠኩታል። ሸረር በይበልጥ ሲያብራሩ---
